**AGENȚIA PENTRU PROTECȚIA MEDIULUI BRAȘOV**

**DECIZIA ETAPEI DE ÎNCADRARE**

**Nr. ..... din ..........**

Ca urmare a solicitării de emitere a acordului de mediu adresate de **AEROCLUBUL ROMANIEI prin COJOCARU STELIAN**, cu sediul în jud. Brașov, com. Harman, str. Octavian Goga, nr. 32, înregistrată la APM Brasov cu nr. 14017 din 27.10.2022, in baza:

- **Legii nr. 292/2018** privind evaluarea impactului anumitor proiecte publice și private asupra mediului;

- **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobata cu modificǎri și completǎri prin Legea nr. 49/2011, cu modificarile si completarile ulterioare;

și ca urmare a completării documentației cu nr. 13939/17.10.2023, nr. 14672/02.11.2023, nr. 15543/20.11.2023, nr. 2067/14.02.2024 și nr. 2981/04.03.2024, autoritatea competentă pentru protecţia mediului **decide**, ca urmare a consultărilor desfăşurate în cadrul şedinţei Comisiei de Analiza Tehnica din data de 21.02.2024, că proiectul **„CONSTRUIRE HANGAR SI DEVIERE REȚEA DE APA, AERODROM SANPETRU”** propus a fi realizat în jud. Brașov, com. Sânpetru, str. Preventoriului, nr. 1, amplasament identificat prin CF nr. 106061 Sânpetru, nr. cad. 106061, conform Certificatului de urbanism nr. 576/03.10.2022 cu valabilitate de 24 luni de la data emiterii, eliberat de Primaria Comunei Sânpetru, ***nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.***

Justificarea prezentei decizii:

1. **Motivele pe baza cărora s-a stabilit necesitatea neefectuarii evaluării impactului asupra mediului sunt următoarele:**
2. proiectul se încadreaza în prevederile Legii nr. 292/2018, privind evaluarea impactului anumitor proiecte publice si private asupra mediului*,* fiind încadrat în **Anexa nr. 2,** *pct. 10, alin a) proiecte de dezvoltare a unităților/zonelor industriale;*
3. titularul și APM Brașov au mediatizat în presa locală cât și pe pagina web atât depunerea solicitării acordului cât și decizia etapei de încadrare;
4. lipsa observațiilor din partea publicului interesat;
5. în urma analizarii criteriilor de selectie pentru stabilirea necesitatii efectuarii evaluarii impactului asupra mediului, prevăzute în Anexa 3 din Legea nr. 292/2018, s-a constatat ca proiectul analizat nu este susceptibil de a avea impact semnificativ asupra mediului, din următoarele considerente:

***1. Caracteristicile proiectului:***

***a) dimensiunea și conceptia întregului proiect****:*

Pe terenul intravilan situat in comuna Sanpetru, in suprafata de 325.000 mp, beneficiarul, **AEROCLUBUL ROMANIEI,** doreste sa realize devierea arterei existente de apa potabile prin reamplasare acesteia pe un nou traseu si construirea unui hangar in regim de inaltime P+ etaj partial cu anexele aferente.

**Situația** **existentă:**

Imobilul situat in intravilanul comunei Sanpetru este proprietate a Comunei Sanpetru. Aeroclubul Mircea Zorileanu Sanpetru cu drept de admistrare asupra terenului si drept de proprietate pe constructii, conform extras CF 106061.

Folosinta actuala a terenului este de aerodrom, C1- hagar, C2 - anexa, C3 – cladire birouri, C4 – magazie, C5 – hangar, C6 – anexa, C7 – depozit carburanti, C8 – cabina poarta, C9 – hangar in regim de inaltime P si Cc in suprafata de 325.000 mp. Destinatia terenului este de zona speciala Aeroclub.

**AEROCLUBUL TERITORIAL IOSIF SILIMON BRASOV**, a detinut Autorizatia de mediu nr. 121/16.08.20, emisa de APM Brasov, pentru activitatea cod CAEN Rev. 2 - 3316 (rev:1: 3530)- Repararea și întreținerea aeronavelor și navelor spațiale, desfasurata la punctul de lucru din jud. Brașov, com. Sânpetru, str. Preventoriului, nr. 1. Conform autorizatiei de mediu.

**Situața propusă**

Proiectul prevede devierea arterei existente de apa potabile prin reamplasare acesteia pe un nou traseu, paralel cu hangarul C1 existent pe amplasament si hangarul nou pozitionat la o distanta de aproximativ 5,5 m fata de cele doua constructii. Devierea conductei este de absoluta necessitate avand in Vedere ca amplasarea noului hangar se suprapune pe reteaua de apa existenta si se va executa in baza avizului de deviere definitive nr.966/08.05.2023 emis de Compania Apa Brasov SA.

Construirea unui hangar in regim de inaltime P+etaj partial cu anexele aferente – functiunea acestuia va fi de spatiu pentru desfasurarea activitatilor de reparatii capitale, intretinere tehnica si mentenanta a aeronavelor din flota de zbor de productie romaneasca fabricate la IAR SA, precum si asigurarea spatiilor administrative necesare desfasurarii activitatilor conexe.

Se propune prin proiect construirea unei hangar ce va dispune de spații tehnice dispuse pe parter in suprafata de 1207,75mp, si un etaj partial în suprafață de 232,75mp. De asemenea se propune realizarea unei platforme asfaltate în prelungirea celei existente în vederea realizarii accesului facil către noul obiectiv, în suprafață de 902mp.

Dimensiunile clădirii în plan sunt de 36,60m x 33,00m.

Descrierea soluţiilor structurale

Construcţia va avea 7 travei. 5 dintre ele vor avea o deschidere de 5,6m, iar doua, deschidere de 4,00m.

Regim de înălţime: parter si etaj partial. Inălţimea minima la cornişa anexelor va fi de 3,56m. Inaltimea la cornisa a halei va fi de 4,70m si 6,75m – in zona etajului partial. Inaltimea maxima la coama, in zona de etaj, va fi de 7,83m.

Etajul partial va fi organizat pe deschiderea a doua travei in zona sud estica a constructiei.

Infrastructura constructiei va fi realizată din fundaţii izolate sub stâlpii metalici, alcătuite dintr-un bloc de fundaţie din beton simplu C8/10 (Bc10, B150) şi un cuzinet din beton armat C16/20 (Bc20; B250). Fundaţiile izolate vor fi aşezate pe un strat din beton de egalizare de 10 cm grosime, beton C4/5 (Bc5; B75).

Suprastructura va fi compusă din cadre metalice cu inima plină, din europrofile laminate tip HEA (OL52) pentru stâlpi şi tip IPE (OL52) pentru rigle. Nodurile cadrelor s-au considerat încastrate. Panele sunt din profile laminate de tip ‘’I‘’ (OL52) şi s-au considerat ca grinzi continue.

Planseul, cat si scara de acces la etaj se vor realiza din beton armat.

**Descrierea functionala parter, cota +0,00 :**

**zona parter:**

hangar s = 807,75mp

camera tehnica s = 13,20mp

vestiar femei + grup sanitar s = 12,40mp

vestiar barbati + grup sanitar s = 23,10mp

loc servit masa s = 35,50mp

magazie s = 31,20mp

magazie s = 32,50mp

atelier aparate bord s = 24,00mp

atelier impanzire s = 58,00mp

Toate spatiile anexe vor avea o inaltime libera de 3,00m. Inaltimea utila a hangarului va varia intre 4,62m si 5,67m.

**zona parter a partii etajate**

hol acces + scara s = 14,10mp

arhiva s = 35,75mp

arhiva s = 35,75mp

arhiva s = 35,75mp

spatiile parterului vor avea o inaltime libera, sub planseul de beton, de 3,70m

**etaj, cota +3,96 :**

grup sanitar s = 5,45mp

grup sanitar s = 8,65mp

hol s = 2,30mp

hol s = 38,90mp

birou s = 15,85mp

birou s = 23,85mp

birou s = 23,85mp

birou s = 23,85mp

birou s = 23,80mp

birou s = 15,00mp

birou s = 25,50mp

Inaltimea libera a etajului va fi de 2,50m

Suprafata construita va fi de 1207,75mp

Suprafata desfasurata va fi de 1440,50mp

Suprafata utila va fi de 1366,05mp

Volumul intregii constructii va fi de 6464,6mc.

**Sistemul constructiv**

Infrastructura cladirii se realizeaza din fundatii continue din beton.

Elevatiile vor fi realizate din beton armat. Se va acorda o atentie deosebita termoizolarii si hidroizolarii elevatiilor, folosind in acest sens membrana hidroizolanta. Se vor realiza straturi de rupere a capilaritatii din pietris sub placa parterului.

Suprastructura peste hangar, este conceputa din stalpi si grinzi metalice, avand o conformatie ordonata.

Suprastructura partii etajate va fi executata din stalpi si grinzi din beton armat.

**Inchiderile exterioare si compartimentarile interioare**.

Inchiderile exterioare se vor realiza din panouri metalice termoizolate de tip izopan, in grosime de 8 cm, pentru asigurarea eficientei termice a constructiei.

Compartimentarile, din corpul administrativ, vor fi realizate tot din panouri izopan sau gips-carton, cu grosimea de 10cm. Tot aici, in zona arhivelor se vor folosi compartimentari din zidarie cu grosimea de 25 cm.

**Finisajele interioare**

**Pardoseli**

Pardoseala predominanta in zona hangarului si a spatiilor tehnice conexe va fi cimentul sclivisit. Exceptie fac vestiarele si locul de luat masa, unde se va monta gresie. La etaj se va monta parchet in toate spatiile, cu exceptia grupurilor sanitare unde se va monta gresie.

**Pereti si tavane**

Finisajul peretilor despartitori va fi vopsitoria panourilor izopan, sau vopsele lavabile in cazul peretilor de gips-carton. In grupurile sanitare, vestiare si locul de luat masa, se va placa cu faianta pana la inaltimea de 2,00m.

**Tamplarie**

Tamplaria exterioara se va realiza din profile din PVC cu geam termopan, ce va asigura o izolare termica si fonica eficienta a constructiei. Usile de acces vor fi realizate tot cu tamplarie PVC. Se mai prevad porti sectionale, pe doua din laturile constructiei. Ele vor fi realizate din panouri termoizolate orizontale.

La interior se vor folosi usi pline, celulare vopsite.

**Finisajele exterioare**

Se vor realiza din panouri izopan.

Soclurile se vor finisa cu tencuiala de soclu, rezistenta la intemperii, culoarea gri.

**Acoperisul si invelitoarea**

Acoperirea va fi de tip sarpanta, realizata din panouri izopan cu grosimea de 10 cm.

Inclinatia acoperisului va fi de 5 grade (8%).

**Prin lucrarile de construire se stabilesc urmatoarele date caracteristice privind**

**ocuparea si utilizarea terenului :**

Steren = 325000 mp

Sc.exist = 2973 mp

Sd.exist = 3169 mp

Sc.prop = 1207,75 mp

Sd.prop = 1440,5 mp

Sc.rez = 4180,75 mp

Sd.rez = 4609,5 mp

rezultand astfel :

POT = 1,28 % si CUT = 0,014

**Alimentarea cu apă :**

Alimentarea cu apa a constructiei propuse se va asigura din bransamentul existent, conform avizului nr.2458/18.11.20222 eliberat de Compania Apa Brasov SA, iar evacurea apelor uzate menajere provenite de la grupurile sanitare se va face in reteaua de canalizare existenta pe amplasament in baza Contractului de furnizare/ prestare a serviciului de alimentare cu apa si canalizare nr.9977/ 05.09.2019, respectiv actul aditional nr.01/15.09.2023 incheiat intre parti.

**LUCRĂRI NECESARE ORGANIZĂRII DE ŞANTIER:**

In incinta se vor amenaja locuri speciale cu containere pentru colectarea materialelor care se pot recupera sau valorifica. Materialele care nu se pot valorifica , ramase in urma executarii lucrarilor de constructii, vor fi transportate in locuri special amenajate.

Constructorul trebuie sa respecte conditiile impuse de utilizarea si protejarea domeniului public, precum si de protectie a mediului, potrivit normelor generale si locale.

Zona de circulatii va fi pietruita , pentru un trafic mai usor.

Deasemenea la executie se vor semnaliza punctele de lucru periculoase si se vor efectua instructajele necesare pentru prevenirea si evitarea oricarui accident de munca. Se vor respectata toate normele de protectia muncii si PSI in vigoare.

Organizarea de șantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea lucrărilor de construcţii, cu modificările și completările ulterioare. şi va cuprinde:

- amplasarea de baraci/containere cu functiunea de vestiar, depozitare unelte si scule si birou;

- amenajarea unui spatiu de depozitare a materialelor vrac;

Colectarea deseurilor menajere si a celor rezultate in urma activitatii de executie se va face in pubele adecvate, amplasate pe o platforma amenajata, in baza contractului incheiat cu societatea de salubritate care actioneaza in zona; Perimetrul proprietatii afectat de lucrari va fi imprejmuit provizoriu.

- **localizarea organizării de şantier:** organizarea de santier va fi localizata in incinta amplasamentului; Lucrarile de constructie si organizare de santier se vor executa cu afectarea unei suprafete minime de teren, pe o arie cat mai restransa in jurul obiectivului, accesul utilajelor facandu-se exclusiv pe drumul de acces existent, depozitarea materialelor se va face in mod organizat doar in cadrul santierului; nu se vor bloca caile de acces;

- **descrierea impactului asupra mediului a lucrărilor organizării de şantier** - avand in vedere ca organizarea de santier se va realiza in incinta amplasamentului, amplasamentul nu este situat in apropierea receptorilor sensibili sau a vecinatatilor cu activitati sociale (gradinite, scoli, spitale, case de batrani), se estimeaza ca lucrarile necesare organizarii de santier nu vor genera impact negativ asupra mediului;

– **surse de poluanţi şi instalaţii pentru reţinerea, evacuarea şi dispersia poluanţilor în mediu în timpul organizării de şantier**;

- organizarea de santier se va realiza in incinta amplasamentului, iar nivelul maxim al zgomotului produs se va incadra in limitele impuse de SR 10.009/2017;

-se vor respecta prevederile HG nr. 1765/2006 cu modificarile si completarile ulterioare privind limitarea nivelului emisiilor de zgomot in mediul produs de echipamente destinate utilizarii in exteriorul cladirilor, fiind admisa doar folosirea echipamentelor ce poarta inscriptionat in mod vizibil, lizibil se de nesters marcajul european de conformitate CE, insotit de indicarea nivelului garantat al puterii sonore;

- nu vor fi prezente surse de vibratii;

-vor fi folosite utilaje/echipamente care respecta normele ADR, iar substantele poluante pentru atmosfera se vor incadra in valorile limita ale emisiilor stabilite de Ord. MAPM nr. 462/1993 cu modificarile si completarile ulterioare coroborat cu Lg. nr. 104/2011, actualizata 2018;

– **dotări şi măsuri prevăzute pentru controlul emisiilor de poluanţi în mediu.**

- amenajarea spaţiilor de stocare a deşeurilor în zona organizării de şantier, organizarea colectării periodice si transportul spre eliminare/valorificare a deşeurilor rezultate;

- echipamentele destinate utilizarii in exteriorul constructiei vor avea un nivel de zgomot redus; vor fi folosite utilaje/echipamente care respecta normele ADR; toate vehiculele vor avea motorul oprit – nici un vehicul nu va avea motorul pornit la stationare;

- vehiculele si utilajele se vor intretine corespunzatror si vor avea reviziile tehnice la zi; eventualele defectiuni ale utilajelor/vehiculelor care vor fi folosite la organizarea de santier vor fi remediate in service-uri autorizate;

- intrarea in zona organizarii de santier se va realiza numai pe drumurile de acces existente; la iesirea din amplasament a utilajelor/vehiculelor care au fost folosite pentru organizarea de santier se vor curata rotile acestora, astfel incat partea carosabila sa nu se murdareasca; toate incarcaturile ce intra sau ies din santier vor fi acoperite.

- umectarea frontului de lucru si a perimetrului ce urmează a fi îngropat/săpat/excavat în vederea evitării emisiei de praf în atmosfera; se vor ridica bariere eficiente in jurul zonele de activitati cu praf si ca limitare a amplasamentului

- realizarea lucrărilor pe etape.

- apele uzate menajere rezultate ca urmare a utilizarii de toalete ecologice in perioada implementarii proiectului, vor fi vidanjate periodic cu societati autorizare;

**LUCRARI DE REFACERE A AMPLASAMENTULUI LA FINALIZAREA INVESTIŢIEI**

- la finalizarea lucrarilor se vor transporta toate deseurile rezultate si depozitate in zona santierului, astfel incat spatiile din interiorul si din zona adiacenta obiectivului să rămână curate si pregatite pentru inceperea activitatii pentru care a fost realizat obiectivul proiectat.

- perimetrul implicat va fi supus unui proces de reabilitare ce va viza ameliorarea zonelor afectate, daca va fi cazul;

- se vor realiza lucrări de amenajare in funcţie de caracteristicile zonei afectate astfel încât sa fie limitat impactul negativ asupra acestora

**– aspecte referitoare la prevenirea şi modul de răspuns pentru cazuri de poluări accidentale**

- se vor intretine corespunzator toate sistemele/instalatiile de evacuare a apelor uzate menajere si pluviale;

- in cazul unor poluari accidentale se vor lua toate masurile necesare astfel incat factorii de mediu sa fie cat mai putin afectati, respectiv:

- se va acţiona imediat pentru a controla, izola, elimina sau, în caz contrar, pentru a gestiona poluanţii respectivi şi/sau orice alţi factori contaminanţi, în scopul limitării sau prevenirii extinderii prejudiciului asupra mediului şi a efectelor negative asupra sănătăţii umane sau agravării deteriorării serviciilor;

- se vor aplica măsurile reparatorii necesare inlaturarii prejudiciului cauzat asupra mediului de accident, proporţionale cu prejudiciul cauzat şi capabile să conducă la îndepărtarea efectelor prejudiciului;

***b) cumularea cu alte proiecte existente și/sau aprobate:*** nu este cazul;

***c) utilizarea resurselor naturale în special a solului, a terenurilor, a apei și a biodiversitatii:*** nu este cazul;

***d) cantitatea și tipurile de deșeuri generate/gestionate:***

Deșeurile rezultate la faza de implementare a proiectului vor fi colectate selectiv, cu posibilităţi de eliminare/valorificare cu societăţi autorizate; vor fi evacuate ritmic, fără a bloca căile de acces pietonale și stradale;

Se va evita depozitarea necontrolata a deșeurilor rezultate;

Se va asigura salubrizarea zonei și mentinerea curateniei pe traseul drumurilor de acces, pe toata perioada realizarii lucrărilor;

Se vor lua măsuri pentru evitarea poluării solului, prin depozitarea pe suprafeţe impermeabile a materialelor și a deșeurilor rezultate în urma implementarii proiectului;

Pentru evitarea poluarii accidentale cu materiale periculoase (scurgeri accidentale de combustibili, de ulei de motor), reparatiile mijloacelor de transport/utilajelor se vor executa doar la societati autorizate;

Nu se vor evacua ape uzate neepurate sau insuficient epurate în emisari naturali, canale de desecare, rigole stradale sau freatic atat pe perioada execuției lucrărilor cat și dupa aceasta;

Terenul afectat temporar de lucrări, va fi adus la starea iniţială de utilizare;

1. ***poluarea și alte efecte negative:***

**Protecția calității aerului :**

- **sursele de poluanţi pentru aer, poluanţi, inclusiv surse de mirosuri;**

*In perioada de construire:*

Posibilele sursele de poluare a **aerului** în faza de execuţie a proiectului sunt reprezentate de:

* emisii de pulberi şi noxe rezultate în urma realizarii construcţiilor (organizare de şantier): In perioada de execuţie a lucrărilor proiectate, este posibil ca activităţile din şantier sa aiba un impact asupra calităţii atmosferei din zonele de lucru reprezentand o sursa de emisii de praf, iar pe de altă parte, sursa de emisie a poluanţilor specifici arderii combustibililor (produse petroliere distilate) în motoarele utilajelor şi execuţiei lucrărilor de construcţie (sudură, debitare, prelucrări metalice, polizare, etc.). Emisiile de praf, care apar în timpul execuţiei lucrărilor proiectate, sunt asociate săpăturilor, punerea în operă a materialelor de construcţie, precum şi altor lucrări specifice. Degajările de praf în atmosferă variază adesea substanţial de la o zi la alta, depinzând de nivelul activităţii, de specificul operaţiilor şi de condiţiile meteorologice. Natura temporară a lucrărilor de construcţie conduce la o cantitate redusă de emisii specifice acestor lucrări.
* emisii de noxe de la utilajele implicate în activităţile de construcţie: Sursele principale de poluare a aerului, specifice execuţiei lucrărilor sunt reprezentate de utilajele, echipamentele de construcţie şi operaţiile de sudură, polizare, de bitare, prelucrări metalice implicate în realizarea proiectului.
* emisii de gaze de eşapament datorate transportului materiilor prime/produselor finite şi a personalului: Poluarea specifică activităţii utilajelor şi circulaţiei vehiculelorse poate estima după urmează:

- consumul de carburanţi (substanţe poluante: NOx, CO2, CO, compuşi organici volatili non metanici, particule materiale din arderea carburanţilor etc.);

- aria pe care se desfăşoară aceste activităţi (substanţe poluante – particule materiale în suspensie şi sedimentabile), distanţele parcurse (substanţe poluante - particule materiale ridicate în aer de pe suprafaţa drumurilor).

Cantităţile de poluanţi emise în atmosferă de utilaje depind, în principal, de următorii factori:

* nivelul tehnologic al motorului;
* puterea motorului;
* consumul de carburant pe unitatea de putere;
* capacitatea utilajului;
* vârsta motorului/utilajului;
* dotarea cu dispozitive de reducere a poluării.

Este evident faptul că emisiile de poluanţi scad cu cât performanţele motorului sunt mai avansate, tendinţa în lume fiind de fabricare a motoarelor cu consumuri cât mai mici pe unitatea de putere şi cu un control cât mai restrictiv al emisiilor.

**Protecția calității apelor:**

**- sursele de poluanţi pentru ape, locul de evacuare sau emisarul**:

Posibilele sursele de poluare a apei sunt reprezentate de: ape uzate menajere, ape pluviale din zona carosabila si cai de acces, ape pluviale de pe acoperisuri

- **staţiile şi instalaţiile de epurare sau de preepurare a apelor uzate prevăzute:**

Apele uzate menajere vor fi deversate in reteaua publica de canalizare existenta în zona amplasamentului.

Apele pluviale colectate de pe acoperișurile imobilului vor fi preluate prin jgheaburi, burlane, rigole. Apele pluviale de pe parcări se descarcă în sol.

**Protecția împotriva zgomotului și vibrațiilor:**

**- sursele de zgomot şi de vibraţii;**

In perioada de construiresursele de zgomot şi vibraţii pot fi generate de:

- autovehiculele în timpul aprovizionării cu materiale de construcţie;

- utilajele de sistematizare a terenului;

- lucrări în cadrul organizării de şantier;

- **amenajările şi dotările pentru protecţia împotriva zgomotului şi vibraţiilor**

In perioada de construire:

- limitarea traseelor si a orelor de lucru de către autovehiculele de transport materiale de construcţie;

- folosirea echipamentelor de lucru conform cu volumul şi caracteristicile activităţilor desfăşurate;

- buna funcţionare a echipamentelor folosite;

- oprirea motoarelor autovehiculelor in situatia in care stationeaza o perioada mai mare de timp in santier (ex. descarcarea elementelor prefabricate, a elementelor de pavaj, etc.).

**Protecția solului și a subsolului:**

**- sursele de poluanţi pentru sol, subsol, ape freatice şi de adâncime:**

Atat in perioadade construire cat si in perioada de functionare a investitiei posibile surse de poluare a solului sunt:

- scurgerile accidentale de carburanţi de la autovehiculele şi utilajele care tranzitează zona în perioada de amenajare/exploatare a investitiei ;

- gestionarea necorespunzatoare a deseurilor generate pe amplasament;

- gestionarea necorespunzatoare a apelor uzate menajere;

Activitățile din șantier implică manipularea unor cantități importante de substanțe poluante pentru sol și subsol. În categoria acestor substanțe sunt incluși carburanții, combustibilii, etc. Aprovizionarea, depozitarea și alimentarea utilajelor cu motorină reprezintă activități potențial poluatoare pentru sol și subsol, în cazul pierderilor de carburant și infiltrarea în teren a acestuia. Activitățile din șantier implică manipularea unor cantități importante de substanțe poluante pentru sol și subsol.

O altă sursă potențială de poluare dispersă a solului și subsolului este reprezentată de activitatea utilajelor în fronturile de lucru. Lucrările de terasamente deși nu sunt poluante conduc la degradarea solului și induc modificări structurale în profilul de sol.

Principalul impact asupra solului în perioada de execuție este consecința ocupării terenului pentru realizarea de clădiri. Astfel, principalii poluanți ai solului proveniți din activitățile de construcție de clădiri sunt grupați după cum urmează:

-poluanți direcți, reprezentați în special de pierderile de produse petroliere care apar în timpul alimentării cu carburanți, a funcționării defectuoase a utilajelor etc. La acestea se adaugă pulberile rezultate în procesele de excavare, încărcare, transport, descărcare a umpluturilor.

-poluanți ai solului prin intermediul mediilor de dispersie, în special prin sedimentarea poluanților din aer, proveniți din circulația mijloacelor de transport, funcționarea utilajelor de construcții etc.

-poluanți accidentali, rezultați în urma unor deversări accidentale la nivelul zonelor de lucru sau căilor de acces.

-poluanți sinergici, în special asocierea SO2 cu particule de praf.

Substanțele poluante prezente în emisii și susceptibile de a produce un impact sesizabil la nivelul solului sunt SO2, NOx și metalele grele;

**– lucrările şi dotările pentru protecţia solului şi a subsolului:**

Peperioada efectuării lucrărilor de construcţie se produc modificări structurale ale profilului de sol ca urmare a săpăturilor prevăzute a se executa în vederea realizării fundaţiilor şi platformelor, a zonei necesare amplasării constructiilor, proiectantul prevăzând o serie de măsuri pentru protecţia solului şi subsolului:

- utilizarea unor tehnologii moderne de construire;

- utilizarea unor utilaje de noua generatie;

- alimentarea cu combustibil si mentenanta utilajelor se va realiza numai cu unitati si pe amplasamnte autorizate;

- deseurile generate in perioada de construire vor fi stocate in spatii special amenajate, impermeabilizate, in recipient adecvati si vor fi eliminate/valorificate cu societati care au acest drept potrivit legii;

***f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice –*** lucrarile vor fi executate numai cu societati autorizate, astfel incat sa nu existe risc de accidente; prin proiect au fost luate toate masurile de siguranta astfel incat sa nu existe risc de accident;

**g) *riscurile pentru sănătatea umană* –** Titularul deține Notificare asistență de specialitate nr. 7/A/15.01.2024 emisă de DSPJ Brașov;

Se vor respecta de asemenea prevederile Ord. MS nr. 119/2014 privind aprobarea Normelor de igiena și sănătate publică privind mediul de viață al populației, actualizat 2023 cu modificarile si completarile ulterioare;

***2. Amplasarea proiectelor:***

***a) utilizarea actuala și aprobata a terenurilor:***

Imobilul este situat in intravilanul comunei Sanpetru, conform extrasului de carte funciară nr. 106061, folosinta actuala: aerodrom, C1-hangar, C2-anexa, C3- cladire birouri, C4-magazie, C5-hangar, C6-anexa, C7-depozit carburanti, C8- cabina portar, C9- hangar in regim de inaltime P si Cc in suprafata de 325.000 mp.

Destinația terenului este zona speciala Aeroclub, conform PUG, aprobat cu Hotararea Consilului Local Sânpetru nr. 46/29.08.2002, conform Certificatului de urbanism nr. 576/03.10.2022 cu valabilitate de 24 luni de la data emiterii, eliberat de Primaria Comunei Sânpetru.

***b) bogatia, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zona și subteranul acestuia –*** nu este cazul.

***c) capacitatea de absorbtie a mediului natural, acordandu-se o atentie speciala următoarelor zone:***

***i) zonele umede, zone riverane, guri ale raurilor*** -nu este cazul;

***ii) zonele costiere și mediul marin*** -nu este cazul;

***iii) zonele montane și forestiere –***nu este cazul;

***iv) rezervatii și parcuri naturale –***nu este cazul;

***v) zone clasificate sau protejate conform legislatiei în vigoare:*** ***zone Natura 2000 desemnate în conformitate cu legislatia privind regimul ariilor naturale protejate, conservarea habitatelor naturale, a florei și faunei salbatice; zonele prevăzute de legislatia privind aprobarea planului de amenajare a teritoriului national – Sectiunea a III – a – zone protejate, zonele de protectie instituite conform prevederilor legislatiei din domeniul apelor, precum și a celei privind caracterul și marirea zonelor de protectie sanitara și hidrogiologica –***nu este cazul*;*

***vi) zonele în care au existat deja cazuri de nerespectare a standardelor de calitate a mediului prevăzute de legislatia nationala și la nivelul Uniunii Europene și relevante pentru proiect sau în care se considera ca exista astfel de cazuri – nu este cazul;***

***vii) zone cu densitate mare a populatiei –*** nu este cazul;

***viii) peisajele și situri importante din punct de vedere istoric, cultural sau arheologic –*** nu este cazul;

***3. Tipurile și caracteristicile impactului potential:***

***a) importanta și extinderea spatiala a impactului: aria geografica și numarul persoanelor afectate –*** nu este cazul;

***b)* *natura impactului* –** nu este cazul;

***c) natura transfrontiera a impactului –*** nu este cazul;

***d) intensitatea și complexitatea impactului –*** impact redus;

***e) probabilitatea impactului –*** redusă, doar pe perioada executării lucrărilor propuse prin proiect;

***f) debutul, durata, frecventa și reversibilitatea preconizate ale impactului –*** pe perioada executării lucrărilor durata impactului va fi scurta.

***g) cumularea impactului cu impactul altor proiecte existente și/sau aprobate*** *–* nu este cazul;

***h) posibilitatea de reducere efectiva a impactului –*** *nu este cazul.*

1. **Motivele pe baza carora s-a stabilit necesitatea neefectuarii evaluarii adecvate, sunt următoarele:**

* Proiectul propus **nu intra** sub incidentaOUG nr. 57/2007 *privind regimul ariilor naturale protejate, conservarea habitatelor naturale, a florei și faunei salbatice*, cu modificările și completările ulterioare;

**III. Motivele pe baza carora s-a stabilit necesitatea neefectuarii evaluarii impactului asupra corpurilor de apa:**

-proiectul propus **nu intră** subincidența prevederilor art. 48 și **nu intră** sub incidența art. 54 din Legea Apelor nr. 107/1996 cu modificările și completările ulterioare.

Titularul a obtinut Consultatia tehnica nr. 5328, 7961, 8272/C.T. 234/02.10.2023 emisa de SGA Brasov

**Conditiile de realizare a proiectului:**

1. Se vor respecta prevederile OUG nr.195/2005, aprobată prin Legea nr.265/2006 cu modificările şi completările ulterioare, privind protecţia mediului;
2. Se vor respecta prevederile OUG nr. 57/2007, privind regimul ariilor naturale protejate, conservarea habitatelor naturale, a florei si faunei salbatice, aprobate prin Legea nr. 49/2011 cu modificarile si completarile ulterioare;
3. Pe tot parcursul execuție lucrărilor se vor respecta prevederile legislaţiei de mediu în vigoare, condiţiile impuse prin toate actele de reglementare emise de autorităţile implicate şi proiectul înaintat spre avizare;
4. Se va evita afectarea de către infrastructura temporară, creată în perioada de desfăşurare a proiectului, a altor suprafeţe decât cele pentru care a fost emisă prezenta;
5. Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale;
6. Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect;
7. Se va respecta programul de lucru impus de Primaria Comunei Viștea în concordanta cu programul de odihna a locuitorilor din zona în conformitate cu Legea nr. 61/1991 cu modificarile și completarile ulterioare, privind linistea publica, pe toata perioada de execuție a lucrărilor de demolare;
8. Se va acorda atenţie manevrării utilajelor în apropierea zonelor locuite; Se vor lua măsuri corespunzatoare de a nu degrada sau ocupa terenul din zona limitrofa;
9. Deșeurile rezultate la faza de implementare a proiectului vor fi colectate selectiv, cu posibilităţi de eliminare/valorificare cu societăţi autorizate; vor fi evacuate ritmic, fără a bloca căile de acces pietonale și stradale;
10. Se va evita depozitarea necontrolata a deșeurilor rezultate;
11. Se va asigura salubrizarea zonei și mentinerea curateniei pe traseul drumurilor de acces, pe toata perioada realizarii lucrărilor;
12. Se vor lua măsuri pentru evitarea poluării solului, prin depozitarea pe suprafeţe impermeabile a materialelor și a deșeurilor rezultate în urma implementarii proiectului;
13. Vor fi luate măsuri pentru limitarea vibratiilor produse de sapatura prin utilizarea de tehnologii performante de execuție și de fundare, în vederea încadrarii valorilor parametrilor vibratiilor în limitele admisibile stabilite de SR 12025-2/94;
14. Pentru evitarea poluarii accidentale cu materiale periculoase (scurgeri accidentale de combustibili, de ulei de motor), reparatiile mijloacelor de transport/utilajelor se vor executa doar la societati autorizate.
15. În vederea menținerii calității aerului, în parametri optimi, în zona amplasamentului, se vor respecta următoarele conditii:

* utilizarea apei, pentru suprimarea prafului în cantitatile, frecventa și proportiile necesare, în zona de lucru, la sfarșitul fiecarei saptamani de lucru, daca nu se vor desfasura operatiuni active mai mult de doua zile consecutiv;
* pe spatiile verzi, acolo unde, pentru efectuarea lucrărilor, s-a îndepartat stratul vegetal, la finalizarea acestora, vegetatia va fi replantata;
* minimizarea activităților generatoare de praf (taiere, spargerea betonului, etc.);
* se vor lua măsuri de acoperire, îngradire, închidere a stocurilor de materiale de constructie sau deșeuri, pentru prevenirea imprastierii cauzata de vant;

1. Oprirea motoarelor tuturor vehiculelor aflate în stationare, în zona șantierului;
2. Respectarea duratei de execuție a proiectului astfel încât disconfortul generat de poluarea fonică să fie cât mai redus ca timp;
3. În cazul unor poluări accidentale proiectantul şi constructorul răspund în solidar;
4. Nu se vor evacua ape uzate neepurate sau insuficient epurate în emisari naturali, canale de desecare, rigole stradale sau freatic atat pe perioada execuției lucrărilor cat și dupa aceasta;
5. Se vor respecta prevederile HG nr.1756/2006 cu modificările și completările ulterioare privind limitarea nivelului emisiilor de zgomot în mediu produs de echipamente destinate utilizării în exteriorul clădirilor, fiind admisă doar folosirea echipamentelor ce poartă inscripţionat în mod vizibil, lizibil și de neşters marcajul european de conformitate CE, însoţit de indicarea nivelului garantat al puterii sonore;
6. Se vor alege trasee optime din punct de vedere al protectiei mediului, pentru deplasarea vehiculelor care transporta materiale de constructie care pot elibera în atmosfera particule fine; transportul acestor materiale se va face pe cat posibil cu vehicule dotate cu prelate;
7. Transportul materialelor și transportul utilajelor grele se va realiza pe traseele stabilite, astfel încat sa nu creeze disconfort locuitorilor din zona;
8. Titularul proiectului raspunde pentru refacerea zonelor afectate de implementarea proiectului;
9. Terenul afectat temporar de lucrări, va fi adus la starea iniţială de utilizare;
10. Se vor respecta in integralitate, prevederile OUG nr. 92/2021 privind regimul deșeurilor, cu modificările și completările ulterioare, aprobată prin Legea nr. 17/2023 pentru aprobarea Ordonanței de Urgență a Guvernului nr. 92/2021 privind regimul deșeurilor;
11. Organizarea de șantier va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane și mediului înconjurător. Se vor avea în vedere:

• împrejmuirea corespunzătoare a zonelor de lucru, montarea de avertizoare, etc;

• organizarea de șantier se va realiza astfel încât impactul generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;

• organizarea de șantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea lucrărilor de construcţii, cu modificările și completările ulterioare (alimentarea cu energie electrică, alimentarea cu apă pentru asigurarea necesităţilor igienico–sanitare, facilităţi pentru depozitarea temporară a materialelor, facilităţi pentru personal (baracă birou, vestiare muncitori, punct prim ajutor, toaleta ecologică), împrejmuire cu gard din panouri metalice pentru protecţia organizării de șantier și a vecinătăţilor), după caz;

• întreţinerea corespunzătoare a utilajelor/mijloacelor de transport utilizate în lucrările de construcţii în vederea evitării scurgerilor de combustibili și uleiuri uzate pe sol/apă și de alte substanţe toxice și periculoase;

• se interzice stocarea temporară și depozitarea carburanţilor și substanţelor periculoase în zona aferenta amplasamentului;

• în perioada de execuție a lucrărilor vor fi stabilite zone de parcare a autovehiculelor și a utilajelor utilizate;

• este interzisă părăsirea incintei organizării de șantier cu roţile autovehiculelor şi/sau caroseria murdară;

25) In vederea mentinerii calitatii aerului, in parametrii optimi pentru pulberi, respectiv,  PM 2,5 si PM 10, in zona amplasamentului, in perioada lucrarilor de constructie se vor respecta urmatoarele conditii:

* utilizarea materialelor speciale (folie de plastic, plasa etc) cu care se va acoperi molozul pana la transportul lui;
* utilizarea apei, pentru suprimarea prafului, in cantitatile, frecventa si proportiile necesare in zona de lucru, la sfarsitul fiecarei saptamani de lucru, daca nu se vor desfasura operatiuni active mai mult de doua zile consecutiv;
* se vor lua masuri de acoperire, ingradire, inchidere a stocurilor de materiale de constructie sau deseuri, pentru prevenirea imprastierii cauzata de vant;
* curatarea  rotilor vehiculelor care ies de pe santier;
* oprirea motoarelor tuturor vehiculelor aflate in statioanare, in zona santierului;

În conformitate cu prevederile OUG nr.195/2005, aprobată prin Legea nr.265/2006 privind protectia mediului, cu modificările și completările ulterioare:

- art. 15 alin (2) lit a - ”*Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării*”;

- art. 21, alin.(4) ”***răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului******proiectului****”.*

**Pentru legalitatea și autenticitatea documentelor depuse la dosar se face răspunzător titularul proiectului.**

**Proiectul propus nu necesită parcurgerea celorlalte etape ale procesului de evaluare a impactului asupra mediului de evaluare adecvată și de evaluare asupra corpurilor de apă.**

**La finalizarea investitiei titularul va notifica autoritatea competentă pentru protecţia mediului, care va face un control de specialitate pentru verificarea respectării prevederilor Deciziei etapei de încadrare, conform art. 43, alin. (3) din Legea nr. 292/2018 privind evaluarea impactului anumitor proiecte publice şi private asupra mediului.**

**Procesul-verbal de constatare întocmit se anexeaza si face parte integranta din procesul-verbal de recepţie la terminarea lucrărilor, conform art. 43, alin. (4) din Legea nr. 292/2018 privind evaluarea impactului anumitor proiecte publice şi private asupra mediului.**

**Dupa întocmirea procesului verbal de constatare a respectarii tuturor conditiilor de realizare a proiectului, societatea care va desfasura activitatea în urma implementarii acestuia, are obligatia de a solicita și obține revizuirea autorizației de mediu.**

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a A.P.M. Brașov se sanctioneaza conform prevederilor legale în vigoare.

Conform prevederilor Legii nr. 292/2018 :

- anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifica respectarea prevederilor deciziei etapei de incadrare;

- anexa 5, art. 43 alin. (4) procesul - verbal intocmit in situatia prevazuta la alin. (3) se anexeaza si face parte integranta din procesul - verbal de receptie la terminarea lucrarilor.

- anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

-anexa 5, art. 34, alin (2) notificarea prevazuta la alin. (1), insotita de raportul de verificare intocmit in conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat in conditiile legii pentru cerinta esentiala D) igiena, sanatate si mediu inconjurator prevazuta la art. 3 din Ordinulministrului dezvoltarii regionale si administratiei publice nr. 2264/2018 sau dupa caz de punctul de vedere al autoritatii competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesitatii modificarii/extinderii;

-art. 18, alin. (13 ) in cazul in care una dintre deciziile prevazute la alin. (8) si (9) nu se emite in termen de 5 ani de la emiterea acordului de mediu, titularul proiectului este obligat sa se adreseze autoritatii de mediu emitente in vederea confirmarii faptului ca acordul de mediu nu este depasit.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**DIRECTOR EXECUTIV,**

**Ciprian Marius BĂNCILĂ**

**ȘEF SERVICIU A.A.A., ȘEF BIROU C.F.M.,**

**Liliana Cristina COPACEA Mirela MOISA**

**ÎNTOCMIT: ÎNTOCMIT:**

**Consilier Alexandra Mihaela SIPOS Consilier Iulia ENE**